ai4bharat/Pralekha huggingface dataset:
સ્વાસ્થ્ય અને પરિવાર કલ્યાણ મંત્રાલય
કોવિડ-19 અપડેટ
રાષ્ટ્રવ્યાપી રસીકરણ અભિયાન અંતર્ગત અત્યાર સુધી 174.64 કરોડ લોકોને રસી આપવામાં આવી
ભારતમાં સક્રિય કેસનું ભારણ 2,92,092 થયું
સક્રિય કેસનું ભારણ હાલમાં 0.68% છે
સાજા થવાનો દર હાલમાં 98.12% નોંધાયો
છેલ્લા 24 કલાકમાં 66,254 દર્દીઓ સાજા થયા, કુલ વધીને 4,19,77,238 દર્દીઓ સાજા થયા
છેલ્લા 24 કલાકમાં ભારતમાં 25,920 નવા કેસ નોંધાયા
દૈનિક પોઝિટિવીટી દર 2.07% પહોંચ્યો
સાપ્તાહિક પોઝિટિવીટી દર હાલમાં 2.76% છે
કુલ 75.68 કરોડ પરીક્ષણો કરવામાં આવ્યા, છેલ્લા ચોવિસ કલાકમાં 12,54,893 ટેસ્ટ કરાયા
SD/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 155
મંત્રીમંડળ
મંત્રીમંડળે દિલ્હી કેન્ટને કંધાર લાઈન્સની કેન્દ્રીય વિદ્યાલય નં. 4ના નિર્માણ માટે કેન્દ્રીય વિદ્યાલય સંગઠનને ભાડા પટ્ટાના આધારે 4 એકર સંરક્ષણની જમીન હસ્તાંતરિત કરવા માટે મંજૂરી આપી
પ્રધાનમંત્રી શ્રી નરેન્દ્ર મોદીની અધ્યક્ષતામાં કેન્દ્રીય મંત્રીમંડળે દિલ્હી કેન્ટને કંધાર લાઈન્સની કેન્દ્રીય વિદ્યાલય નં. 4ના નિર્માણ માટે કેન્દ્રીય વિદ્યાલય સંગઠન ને રૂ. 1 પ્રતિવર્ષના નજીવા ભાડા પટ્ટાના આધારે 4 એકર સંરક્ષણની જમીન હસ્તાંતરિત કરવા માટે મંજૂરી આપી છે.
પૃષ્ઠભૂમિ :
વર્તમાનમાં દિલ્હી કેન્ટના કેન્દ્રીય વિદ્યાલય નં. 4નું સંચાલન સર્વે નં. 14, દિલ્હી કેન્ટના ભવનમાં તાત્કાલિક જરૂરિયાતને ધ્યાનમાં લઈને વર્ષ 1994માં તેની સ્થાપના સાથે જ કરવામાં આવી રહ્યું છે. હાલમાં આ વિદ્યાલયમાં 956 બાળકો અભ્યાસ કરી રહ્યા છે. કેન્દ્રીય વિદ્યાલય સંગઠન દ્વારા પોતના સ્થાયી વિદ્યાલય ભવનના નિર્માણથી વિદ્યાલયના કર્મચારીઓના બાળકો, નિવૃત્ત સૈનિકો અને તેમના પરિવારજનો અને દિલ્હી કેન્ટની આસપાસના સામાન્ય લોકોના બાળકોને પણ ઉપરોક્ત શૈક્ષણિક વિસ્તાર તેમજ જરૂરી સુવિધાઓ ઉપલબ્ધ કરાવવામાં મદદ મળશે.
NP/J.Khunt/GP/RP
(Visitor Counter : 121
પ્રધાનમંત્રીનું કાર્યાલય
પ્રધાનમંત્રીએ સમગ્ર ભારતમાં ઉજવાતા વિવિધ તહેવારોનાં પ્રસંગે લોકોને શુભેચ્છા પાઠવી
પ્રધાનમંત્રી શ્રી નરેન્દ્ર મોદીએ સમગ્ર ભારતમાં ઉજવાતા વિવિધ તહેવારોનાં પ્રસંગે લોકોને શુભેચ્છા પાઠવી હતી.
પ્રધાનમંત્રીએ કહ્યું, “સૌને મકર સંક્રાતિની શુભેચ્છા!
પોંગલની શુભકામનાઓ!
માઘ બિહુનાં વિશેષ અવસર પર શુભેચ્છાઓ.
ઉત્તરાયણની શુભકામનાઓ.
આવનારા સમયમાં આપ સૌ પ્રગતિની નવી ઊંચાઈઓ સર કરો એવી કામના.”
RP
(Visitor Counter : 136
મંત્રીમંડળ
મંત્રીમંડળે સરકારી ક્ષેત્રની ફાર્માસ્યુટિકલ કંપનીઓનાં સંબંધમાં 28.12.2016નાં રોજ મંત્રીમંડળનાં નિર્ણયનો અમલ કરવા અને તેમાં સુધારા કરવા મંજૂરી આપી
પ્રધાનમંત્રી નરેન્દ્ર મોદીની અધ્યક્ષતામાં કેન્દ્રીય મંત્રીમંડળની બેઠકે નીચેનાં નિર્ણયોને મંજૂરી આપી હતીઃ
- સરકારી ક્ષેત્રનાં સાહસોની જમીનનું વેચાણ સરકારી સંસ્થાઓને કરવાનો અગાઉનો તારીખ 28.12.2016નો નિર્ણય સુધારવો અને એનાં બદલે 14.06.2018નાં રોજ ડીપીઈની સંશોધિત માર્ગદર્શિકા મુજબ જમીનનું વેચાણ કરવાની મંજૂરી આપવી અને
- નીચે મુજબ કર્મચારીઓની નાણાકીય જવાબદારી  માટે રૂ. 330.35 કરોડની લોન સ્વરૂપે અંદાજપત્રીય ટેકો પ્રદાન કરવોઃ
- આઇડીપીએલ - રૂ. 6.50 કરોડ
- આરડીપીએલ - રૂ. 43.70 કરોડ
- એચએએલ - રૂ. 280.15 કરોડ
iii. ચાર સરકારી ક્ષેત્રનાં સાહસોની જમીનનાં વેચાણની પ્રક્રિયા પૂર્ણ કરવા કે વ્યૂહાત્મક વેચાણ સાથે સંબંધિત તમામ નિર્ણયો લેવા માટે મંત્રીઓની સમિતિની રચના કરવી, જેમાં અસ્કયામતો અને બાકી નીકળતી તમામ જવાબદારીઓ સામેલ છે.
મુખ્ય અસર:
a. રૂ. 330.35 કરોડનાં અંદાજપત્રીય ટેકાથી ન ચુકવાયેલો પગાર ચૂકવવામાં મદદ મળશે તથા આઇડીપીએલ, આરડીપીએલ અને એચએએલનાં કર્મચારીઓને વીઆરએસ  માટે જરૂરી સહાય મળશે. આ નિર્ણયથી આ સરકારી ક્ષેત્રોનાં સાહસોનાં 1000થી વધારે કર્મચારીઓની સમસ્યાઓ હળવી થશે તેમજ
b. મંત્રીમંડળે તા. 28.12.2016નાં રોજ આઇડીપીએલ અને આરડીપીએલને બંધ કરવા માટે લીધેલા નિર્ણયનો અમલ કરવાની પ્રક્રિયા ઝડપથી આગળ ધપાવવામાં મદદ મળશે તેમજ એચએએલ અને બીસીપીએલનું વ્યૂહાત્મક વેચાણ કરવા માટે મંત્રીઓની સમિતિની રચના થશે.
પૃષ્ઠભૂમિ:
મંત્રીમંડળે 28.12.2016નાં રોજ હિંદુસ્તાન એન્ટિબાયોટિક્સ લિમિટેડ , ઇન્ડિયન ડ્રગ્સ એન્ડ ફાર્માસ્યુટિકલ્સ લિમિટેડ , રાજસ્થાન ડ્રગ્સ એન્ડ ફાર્માસ્યુટિકલ્સ લિમિટેડ  તથા બેંગાલ કેમિકલ્સ એન્ડ ફાર્માસ્યુટિકલ્સ લિમિટેડ ની વધારાની જમીનનું વેચાણ સરકારી સંસ્થાઓને ખુલ્લાં સ્પર્ધાત્મક બિડિંગની પ્રક્રિયા મારફતે કરવાનો નિર્ણય લીધો હતો તેમજ વેચાણની પ્રક્રિયામાંથી પ્રાપ્ત થતી રકમમાંથી આ કંપનીઓની તમામ જવાબદારીઓ અદા કરવાની મંજૂરી આપી હતી. એવો નિર્ણય લેવામાં આવ્યો હતો કે, આ જવાબદારીઓ પૂરી કર્યા પછી આઇડીપીએલ અને આરડીપીએલની કામગીરી બંધ કરવામાં આવશે તેમજ એચએએલ અને બીસીપીએલનું વ્યૂહાત્મક વેચાણ કરવામાં આવશે. વિભાગે વધારાની જમીનનું વેચાણ કરવા માટે પ્રયાસો કર્યા હતા. આ માટે એકથી વધારે વધારે ટેન્ડર બહાર પાડવામાં આવ્યાં હતા, પણ ગ્રાહકો મેળવવામાં સફળતા મળી નહોતી. દરમિયાન જાહેર સાહસોનાં વિભાગ એ 14.06.2018નાં રોજ સરકારી ક્ષેત્રનાં સાહસોની જમીનનું વેચાણ કરવાનાં સંબંધમાં સંશોધિત માર્ગદર્શિકા બહાર પાડી હતી. વધારાની જમીનનું વેચાણ કરીને ભંડોળ ઊભું ન કરી શકાયુ હોવાથી સરકારી ક્ષેત્રનાં થોડા સાહસો માં કર્મચારીઓનાં પગારની ચૂકવણી થઈ શકી નહોતી અને વીઆરએસ યોજના માટે પણ નાણાભંડોળ નહોતું. એટલે ડીપીઇની સંશોધિત માર્ગદર્શિકા મુજબ જમીનનું વેચાણ કરવાનો નિર્ણય લેવાયો હતો અને કર્મચારીઓની નાણાકીય જવાબદારી પૂર્ણ કરવા માટે આગોતરો અંદાજપત્રીય ટેકો માંગવામાં આવ્યો હતો.
DK/NP/J.Khunt/GP/RP
(
પ્રધાનમંત્રીનું કાર્યાલય
પ્રધાનમંત્રીએ એશિયન ગેમ્સમાં લોંગ જમ્પમાં એન્સી સોજન એડપ્પિલીના સિલ્વર મેડલની પ્રશંસા કરી
પ્રધાનમંત્રી શ્રી નરેન્દ્ર મોદીએ આજે એશિયન ગેમ્સમાં લોંગ જમ્પમાં સિલ્વર મેડલ માટે એન્સી સોજન એડપ્પિલીને અભિનંદન પાઠવ્યા હતા.
પ્રધાનમંત્રીએ X પર પોસ્ટ કર્યું:
"એશિયન ગેમ્સમાં લોંગ જમ્પમાં વધુ એક સિલ્વર. એન્સી સોજન એડપ્પિલીને તેની સફળતા માટે અભિનંદન. આગળના પ્રયત્નો માટે મારી શુભેચ્છાઓ."
CB/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
અંતરિક્ષ વિભાગ
ઈસરોએ અવકાશ વિજ્ઞાન, તકનિક અને સંશોધન ક્ષેત્રે વિક્રમ સારાભાઇ પત્રકારત્વ પુરસ્કાર જાહેર કર્યો
નવી દિલ્હી, 07-08-2019
ભારતીય અવકાશ કાર્યક્રમના પિતા તરીકે ઓળખાતા ડૉ.વિક્રમ સારાભાઇના શતાબ્દી વર્ષની ઉજવણીના ભાગરૂપે ઇસરોએ પત્રકારત્વમાં બે કક્ષાના પુરસ્કારો જાહેર કર્યા છે. અવકાશ વિજ્ઞાન, તકનિકો અને સંશોધન ક્ષેત્રમાં સક્રીયપણે યોગદાન આપનારા પત્રકારોને સન્માનિત અને પુરસ્કૃત કરવા ઇસરોએ “અવકાશ વિજ્ઞાન, તકનિક અને સંશોધનમાં વિક્રમ સારાભાઇ પત્રકારત્વ પુરસ્કાર”ની જાહેરાત કરી છે. તેના માટે નામાંકનો તમામ ભારતીયો માટે ખુલ્લા છે જે પત્રકારત્વ ક્ષેત્રમાં સારો અનુભવ ધરાવે છે. ભારતીય અવકાશ સંશોધન સંસ્થા એ જણાવ્યું હતું કે વર્ષ 2019થી 2020 દરમિયાન પ્રકાશિત થયેલા લેખોને આ પુરસ્કાર માટે ધ્યાન પર લેવામાં આવશે.
આ પુરસ્કારોની બે કક્ષા છે. તેમાં પ્રથમ કક્ષામાં રૂ. 5,00,000નું રોકડ ઇનામ, પદક અને પ્રશંસાપત્ર આપવામાં આવશે અને પ્રિન્ટ માધ્યમમાંથી બે પત્રકારો અથવા ફ્રીલાન્સરની પસંદગી કરવામાં આવશે. ઉમેદવારોના નામાંકનનો નિર્ણય વર્ષ 2019થી 2020 દરમિયાન ભારતમાં લોકપ્રિય સામાયિકો, વિજ્ઞાન સામાયિકો અથવા જર્નલમાં હિંદી, અંગ્રેજી અથવા પ્રાદેશિક ભાષાઓમાં પ્રકાશિત થયેલા લેખો અથવા સાફલ્ય ગાથાના આધારે લેવામાં આવશે.
જ્યારે બીજી કક્ષાના પુરસ્કારમાં રૂ. 3,00,000, રૂ. 2,00,000 અને રૂ. 1,00,000ના ત્રણ રોકડ ઇનામો અને પ્રિન્ટ માધ્યમના દરેક પત્રકારો અથવા ફ્રીલાન્સરો માટે પ્રશંસાપત્રનો સમાવેશ થાય છે. તેના માટે પસંદગી પ્રસ્તાવમાં દર્શાવ્યાં અનુસાર એક વર્ષ દરમિયાન ભારતમાં લોકપ્રિય સમાચારપત્રો અથવા સમાચાર સામાયિકોમાં હિંદી, અંગ્રેજી, પ્રાદેશિક ભાષાઓમાં પ્રકાશિત થયેલા લેખો અથવા સાફલ્ય ગાથાના આધારે કરવામાં આવશે. પસંદ કરાયેલા ઉમેદવારોના નામોની જાહેરાત 1લી ઓગસ્ટ, 2020ના રોજ કરવામાં આવશે.
વધુ માહિતી માટે નીચે આપેલી લિંક ઉપર ક્લિક કરોઃ
https://www.isro.gov.in/sites/default/files/journalism_proposal_0.pdf
J.Khunt/GP
(Visitor Counter : 379
પ્રધાનમંત્રીનું કાર્યાલય
પ્રધાનમંત્રી શ્રીએ કંગલા નોંગપોક થોંગ ખોલવા બદલ મણિપુરના લોકોને અભિનંદન
પ્રધાનમંત્રી શ્રી નરેન્દ્ર મોદીએ મણિપુરમાં કંગલા નોંગપોક થોંગ ખોલવા બદલ મણિપુરના લોકોને અભિનંદન પાઠવ્યા છે.
મણિપુરના મુખ્યમંત્રી શ્રી એન બિરેન સિંહના ટ્વીટના જવાબમાં, પ્રધાનમંત્રી શ્રીએ કહ્યું;
"અભિનંદન મણિપુર! સમગ્ર રાજ્યમાં શાંતિ, સમૃદ્ધિ અને સુખની ભાવના વધે."
YP/GP/JD
(
નાગરિક ઉડ્ડયન મંત્રાલય
યુક્રેનના પડોશી દેશોમાંથી 410 ભારતીયોને વિશેષ નાગરિક ફ્લાઈટ દ્વારા આજે પરત લાવવામાં આવ્યા
અત્યાર સુધીમાં લગભગ 18 હજાર ભારતીયોને વિશેષ ફ્લાઇટ દ્વારા પરત લાવવામાં આવ્યા
યુક્રેનના પડોશી દેશોમાંથી ભારતીય નાગરિકોને બચાવવા માટે ‘ઓપરેશન ગંગા’ હેઠળ, આજે સુચાવાથી 2 વિશેષ નાગરિક ફ્લાઇટ્સ દ્વારા 410 ભારતીયોને એરલિફ્ટ કરવામાં આવ્યા છે. આ સાથે, 22 ફેબ્રુઆરી, 2022ના રોજ શરૂ થયેલી વિશેષ ફ્લાઇટ્સ દ્વારા લગભગ 18 હજાર ભારતીયોને પાછા લાવવામાં આવ્યા છે. 75 વિશેષ નાગરિક ફ્લાઇટ્સ દ્વારા એરલિફ્ટ કરવામાં આવેલા ભારતીયોની સંખ્યા વધીને 15521 પર પહોંચી છે. ઓપરેશન ગંગાના ભાગરૂપે IAF એ 2467 મુસાફરોને પરત લાવવા માટે 12 મિશન ઉડાવ્યા હતા અને 32 ટનથી વધુ રાહત સામગ્રી વહન કરવામાં આવી હતી.
નાગરિક ફ્લાઇટ્સમાં, બુકારેસ્ટથી 21 ફ્લાઇટ્સ દ્વારા 4575 મુસાફરો, 9 ફ્લાઇટ્સ દ્વારા સુચાવાથી 1820, બુડાપેસ્ટથી 28 ફ્લાઇટ્સ દ્વારા 5571, કોસીસથી 5 ફ્લાઇટ્સ દ્વારા 909 મુસાફરો, 11 ફ્લાઇટ્સ દ્વારા 2404 ભારતીયોને ઝેસઝોવથી અને કિવથી 242 વ્યક્તિઓને લાવવામાં આવ્યા છે.
|
|
એરલાઈન પ્રમાણે ડેટા નીચે પ્રમાણે છે:
|
|
એરલાઈન્સ
|
|
ફ્લાઈટ્સની સંખ્યા
|
|
પેક્સ
|
|
એર એશિયા
|
|
3
|
|
500
|
|
એર ઈન્ડિયા
|
|
14
|
|
3250
|
|
એર ઈન્ડિયા એક્સપ્રેસ
|
|
9
|
|
1652
|
|
ગો ફર્સ્ટ
|
|
6
|
|
1101
|
|
ઈન્ડિગો
|
|
34
|
|
7404
|
|
સ્પાઈસજેટ
|
|
9
|
|
1614
|
|
કુલ
|
|
75
|
|
15521
SD/GP/JD
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 171
પ્રધાનમંત્રીનું કાર્યાલય
પ્રધાનમંત્રી શ્રી વોલમાર્ટના સીઈઓ શ્રી ડગ મેકમિલનને મળ્યા
પ્રધાનમંત્રી શ્રી નરેન્દ્ર મોદીએ આજે વોલમાર્ટના સીઈઓ શ્રી ડગ મેકમિલન સાથે મુલાકાત કરી હતી.
વોલમાર્ટના ટ્વીટનો જવાબ આપતા પ્રધાનમંત્રીએ કહ્યું;
“વોલમાર્ટના સીઈઓ શ્રી ડગ મેકમિલન સાથેની બેઠક ફળદાયી રહી. અમે વિવિધ વિષયો પર સમજદાર ચર્ચાઓ કરી. ભારત રોકાણ માટે આકર્ષક સ્થળ તરીકે ઉભરતું જોઈને ખુશ છું.”
YP/GP/JD
(
સ્વાસ્થ્ય અને પરિવાર કલ્યાણ મંત્રાલય
કોવિડ-19 અપડેટ
રાષ્ટ્રવ્યાપી રસીકરણ અભિયાન અંતર્ગત અત્યાર સુધી 52.36 કરોડ લોકોને રસી આપવામાં આવી
સક્રિય કેસ કુલ કેસનાં 1.21% થયા, માર્ચ 2020 બાદ સૌથી ઓછા
ભારતમાં સક્રિય કેસનું ભારણ 3,87,987 થયું
સૌથી વધુ સાજા થવાનો દર નોંધાયો, હાલમાં 97.45%
છેલ્લા 24 કલાકમાં ભારતમાં 41,195 નવા કેસ નોંધાયા
દેશમાં અત્યાર સુધીમાં કુલ 3,12,60,050 દર્દીઓ સાજા થયા
છેલ્લા 24 કલાકમાં 39,069 દર્દીઓ સાજા થયા
સાપ્તાહિક પોઝિટિવીટી દર ઘટીને 5% કરતા ઓછો થઈ ગયો છે, હાલમાં 2.23% છે
દૈનિક પોઝિટિવીટી દર 1.94% પહોંચ્યો, જે છેલ્લા 17 દિવસથી 3%થી ઓછો છે
પરીક્ષણ ક્ષમતામાં નોંધપાત્ર વધારો કરવામાં આવ્યો – કુલ 48.73 કરોડ પરીક્ષણો કરવામાં આવ્યા
SD/GP/BT
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 173
પ્રધાનમંત્રીનું કાર્યાલય
પ્રધાનમંત્રી શ્રીએ કલાડી ગામમાં શ્રી આદિ શંકરા જન્મભૂમિ ક્ષેત્રમની મુલાકાત લીધી
પ્રધાનમંત્રી શ્રીએ કોચીમાં સ્થૂપમ ની મુલાકાત લીધી
પ્રધાનમંત્રી શ્રી નરેન્દ્ર મોદીએ આજે કોચીના કાલાડી ગામમાં આદિ શંકરાચાર્યના પવિત્ર જન્મસ્થળ શ્રી આદિ શંકરાચાર્ય જન્મભૂમિ ક્ષેત્રમની મુલાકાત લીધી હતી.
પ્રધાનમંત્રી શ્રી નરેન્દ્ર મોદીએ આજે કોચીમાં સ્ટૂપમ ની મુલાકાત લીધી હતી.
YP/GP/JD
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
PIB Headquarters
કોવિડ-19 અંગે PIBનું દૈનિક બુલેટિન
- રાષ્ટ્રવ્યાપી રસીકરણ અભિયાન અંતર્ગત અત્યાર સુધી 169.63 કરોડ રસીના ડોઝ આપવામાં આવ્યા
- ભારતમાં સક્રિય કેસનું ભારણ 11,08,938 થયું
- સક્રિય કેસનું ભારણ હાલમાં 2.62% છે
- સાજા થવાનો દર હાલમાં 96.19% નોંધાયો
- છેલ્લા 24 કલાકમાં 1,99,054 દર્દીઓ સાજા થયા, કુલ વધીને 4,06,60,202 દર્દીઓ સાજા થયા
- છેલ્લા 24 કલાકમાં ભારતમાં 83,876 નવા કેસ નોંધાયા
- દૈનિક પોઝિટિવીટી દર 7.25% પહોંચ્યો
- સાપ્તાહિક પોઝિટિવીટી દર હાલમાં 9.18% છે
- કુલ 74.15 કરોડ પરીક્ષણો કરવામાં આવ્યા, છેલ્લા ચોવિસ કલાકમાં 11,56,363 ટેસ્ટ કરાયા
#Unite2FightCorona
#IndiaFightsCorona
PRESS INFORMATION BUREAU
MINISTRY OF INFORMATION & BROADCASTING
GOVERNMENT OF INDIA
પ્રધાનમંત્રીનું કાર્યાલય
પ્રધાનમંત્રી ઉત્તરપ્રદેશના પ્રયાગરાજ ખાતે 29 ફેબ્રુઆરી 2020ના રોજ મહા વિતરણ શિબિરમાં દિવ્યાંજનો અને વરિષ્ઠ નાગરિકોને દૈનિક જીવનની સહાય અને ઉપકરણોનું વિતરણ કરશે
પ્રયાગરાજ ખાતે સામાજિક અધિકારિતા શિબિર યોજાશે
પ્રધાનમંત્રી શ્રી નરેન્દ્ર મોદી ઉત્તરપ્રદેશના પ્રયાગરાજ ખાતે 29 ફેબ્રુઆરી 2020ના રોજ યોજાનારી મહા વિતરણ શિબિરમાં વરિષ્ઠ નાગરિકો  અને દિવ્યાંગજનો  મદદરૂપ સહાય અને ઉપકરણોનું વિતરણ કરશે.
દેશમાં અત્યાર સુધીમાં આવરી લેવામાં આવેલા લાભાર્થીઓની સંખ્યા, વિતરણ કરવામાં આવેલા ઉપકરણોની સંખ્યા અને મદદરૂપ સહાય તેમજ ઉપકરણોના મૂલ્યના સંદર્ભમાં આ સૌથી મોટી વિતરણ શિબિર છે.
આ મહા શિબિરમાં 56,000થી વધુ અલગ-અલગ પ્રકારની મદદરૂપ સહાય અને ઉપકરણોનું 26,000થી વધુ લાભાર્થીને તદ્દન વિનામૂલ્યે વિતરણ કરવામાં આવશે. આ સહાય અને ઉપકરણોની કુલ કિંમત રૂ. 19 કરોડથી વધુ છે.
આ વિતરણનો મૂળ ઉદ્દેશ્ય આવી સહાય અને ઉપકરણોની મદદ પૂરી પાડીને દિવ્યાંગજનો અને વરિષ્ઠ નાગરિકોના દૈનિક જીવનમાં સુધારો અને તેમનો સામાજિક-આર્થિક વિકાસ કરવાનો છે.
RP
(Visitor Counter : 92
પ્રધાનમંત્રીનું કાર્યાલય
ત્રિપુરાના સીએમએ પીએમ સાથે મુલાકાત કરી
ત્રિપુરાના મુખ્યમંત્રી ડૉ. માણિક સાહાએ આજે પ્રધાનમંત્રી શ્રી નરેન્દ્ર મોદી સાથે મુલાકાત કરી.
પ્રધાનમંત્રી કાર્યાલયે X પર પોસ્ટ કર્યું:
"ત્રિપુરાના મુખ્યમંત્રી ડૉ. માણિક સાહા પ્રધાનમંત્રી નરેન્દ્ર મોદીને મળ્યા."
CB/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
પ્રધાનમંત્રીનું કાર્યાલય
પ્રધાનમંત્રીએ લાલ બહાદુર શાસ્ત્રીને તેમની જયંતી પર શ્રદ્ધાંજલિ આપી
દિલ્હીમાં પ્રધાનમંત્રી સંગ્રહાલયમાં લાલ બહાદુર શાસ્ત્રીની ગેલેરીમાંથી કેટલીક ઝલક પણ શેર કરી છે
પ્રધાનમંત્રી શ્રી નરેન્દ્ર મોદીએ પૂર્વ પ્રધાનમંત્રી લાલ બહાદુર શાસ્ત્રીજીને તેમની જયંતી પર શ્રદ્ધાંજલિ આપી છે. પીએમએ લાલ બહાદુર શાસ્ત્રી વિશેના તેમના વિચારોનો વીડિયો પણ શેર કર્યો. શ્રી મોદીએ દિલ્હીના પ્રધાનમંત્રી સંગ્રહાલયમાં લાલ બહાદુર શાસ્ત્રીની ગેલેરીમાંથી કેટલીક ઝલક પણ શેર કરી છે જેમાં પીએમ તરીકેની તેમની જીવન યાત્રા અને સિદ્ધિઓ દર્શાવવામાં આવી છે.
એક ટ્વીટમાં, પ્રધાનમંત્રીએ કહ્યું;
"લાલ બહાદુર શાસ્ત્રીજી સાદગી અને નિર્ણાયકતા માટે સમગ્ર ભારતમાં પ્રશંસનીય છે. આપણા ઈતિહાસના અત્યંત નિર્ણાયક સમયે તેમના કઠિન નેતૃત્વને હંમેશા યાદ કરવામાં આવશે. તેમની જયંતી પર તેમને શ્રદ્ધાંજલિ."
“આજે, શાસ્ત્રીજીની જયંતી પર હું દિલ્હીના પ્રધાનમંત્રી સંગ્રહાલયમાં તેમની ગેલેરીમાંથી કેટલીક ઝલક પણ શેર કરી રહ્યો છું, જે તેમની જીવન યાત્રા અને પીએમ તરીકેની સિદ્ધિઓ દર્શાવે છે. મ્યુઝિયમની મુલાકાત લો...”
YP/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
ગ્રાહક બાબતો, ખાદ્ય અને જાહેર વિતરણ મંત્રાલય
કેન્દ્રએ તુવેર અને અડદના સ્ટોક ડિસ્ક્લોઝરની સ્થિતિની સમીક્ષા કરી
9 રાજ્યોએ સમીક્ષામાં ભાગ લીધો
રાજ્યોને સ્ટોકનું વેરિફિકેશન હાથ ધરવા અને અઘોષિત સ્ટોક્સ પર કડક કાર્યવાહી કરવાનો નિર્દેશ આપ્યો
ગ્રાહક બાબતોના વિભાગના સચિવ શ્રી રોહિત કુમાર સિંઘે આજે મુખ્ય કઠોળ ઉત્પાદક અને વપરાશ કરતા રાજ્યો સાથે તુવેર અને અડદના સ્ટોક ડિસ્ક્લોઝરની સ્થિતિની સમીક્ષા કરી હતી. આંધ્ર પ્રદેશ, દિલ્હી, ગુજરાત, કર્ણાટક, મધ્યપ્રદેશ, મહારાષ્ટ્ર, રાજસ્થાન, તમિલનાડુ અને ઉત્તર પ્રદેશના વરિષ્ઠ અધિકારીઓએ બેઠકમાં ભાગ લીધો હતો.
રજિસ્ટર્ડ એન્ટિટીની સંખ્યા અને જાહેર કરાયેલ સ્ટોકના જથ્થાની રાજ્યો અને પ્રદેશો સાથે વ્યક્તિગત રીતે સમીક્ષા કરવામાં આવી હતી જ્યાં આયાતકારો, મિલરો, સ્ટોકિસ્ટો, વેપારીઓ વગેરે જેવી સંસ્થાઓ દ્વારા જાહેરાતની ખાતરી કરવા પર ભાર મૂકવો જરૂરી હતો.
જ્યારે સ્ટોક ડિસ્ક્લોઝર પોર્ટલ પર નોંધાયેલ એન્ટિટીની સંખ્યામાં વધારો થયો છે, ત્યારે એવું જોવામાં આવ્યું છે કે કેટલાક રાજ્યોમાં હિતધારકોની વાસ્તવિક સંખ્યા વધુ હોઈ શકે છે. કેટલાક રાજ્યોમાં ઉત્પાદન અને વપરાશની સરખામણીમાં જાહેર કરાયેલ તુવેરના સ્ટોકની માત્રા પણ ઓછી હોવાનું જાણવા મળ્યું છે. માર્કેટ પ્લેયર્સ કવરેજને વિસ્તૃત કરવા માટે, રાજ્ય સરકારોને FSSAI લાઇસન્સ, APMC નોંધણી, GST નોંધણી, વેરહાઉસ અને કસ્ટમ બોન્ડેડ વેરહાઉસ સંબંધિત ડેટા જોવા માટે કહેવામાં આવ્યું હતું.
રાજ્યોએ જણાવ્યું કે તેઓ મોનિટરિંગને વધુ સઘન બનાવી રહ્યા છે અને સ્ટોક ડિસ્ક્લોઝર પોર્ટલ પર સ્ટોકની ફરજિયાત નોંધણી અને જાહેરાત સુનિશ્ચિત કરવા તેમના દ્વારા લેવાયેલા પગલાં અને ઉપાયોને શેર કર્યા છે.
રાજ્યોને વિવિધ એકમો દ્વારા રાખવામાં આવેલા સ્ટોકની ચકાસણી કરવા અને EC એક્ટ, 1955 અને બ્લેક માર્કેટિંગ અને આવશ્યક ચીજવસ્તુઓના પુરવઠા અધિનિયમ, 1980ની સંબંધિત કલમો હેઠળ અઘોષિત સ્ટોક્સ પર કડક પગલાં લેવાનો નિર્દેશ આપવામાં આવ્યો હતો.
ગ્રાઉન્ડ લેવલ પર પરિસ્થિતિનું મૂલ્યાંકન કરવા માટે, ગ્રાહક બાબતોના વિભાગે વિવિધ બજાર ખેલાડીઓ, મિલરો અને સ્ટોરેજ ઓપરેટરો પાસેથી ગ્રાઉન્ડ લેવલ પ્રતિસાદ મેળવવા માટે 12 વરિષ્ઠ અધિકારીઓને વિવિધ રાજ્યની રાજધાનીઓ અને મુખ્ય તુવેર ઉગાડતા અને વેપાર કેન્દ્રોના જિલ્લાઓમાં નિયુક્ત કર્યા છે. તેમનો જવાબ આગળની કાર્યવાહી નક્કી કરશે.
YP/GP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 110
પ્રધાનમંત્રીનું કાર્યાલય
પ્રધાનમંત્રીએ બિહાર અને ઉત્તરપ્રદેશમાં ભારે વરસાદ તેમજ વીજળી પડવાથી લોકોના મૃત્યુ પર શોક વ્યક્ત કર્યો
પ્રધાનમંત્રીશ્રી નરેન્દ્ર મોદીએ બિહાર અને ઉત્તરપ્રદેશના કેટલાક વિસ્તારોમાં ભારે વરસાદ તેમજ વીજળી પડવાના કારણે થયેલા લોકોના મૃત્યુ પર શોક વ્યક્ત કર્યો છે.
પ્રધાનમંત્રીએ કહ્યું " બિહાર અને ઉત્તરપ્રદેશના કેટલાક જિલ્લાઓ માં ભારે વરસાદ અને અવકાશી વીજળી પડવાથી કેટલાક લોકોના નિધનના દુઃખદ સમાચાર મળ્યા.રાજ્ય સરકારો તત્પરતા સાથે રાહત કર્યોમાં જોતરાયેલી છે. આ આપદામાં જે લોકોએ પોતાનો જીવ ગુમાવ્યો છે એમના પરિજનો પ્રત્યે હું સંવેદના પ્રગટ કરું છું."
GP/DS
(
સંરક્ષણ મંત્રાલય
આઈઆઈટી  સાથે થયેલ સમજુતી કરારોનું સંક્ષિપ્ત વર્ણન
અમદાવાદ, 08-05-2018
સદા વિસ્તરતા રહેતા ટેકનોલોજીને લગતા ક્ષેત્રોમાં શ્રેષ્ઠતાને વરેલ ભારતીય નૌકાદળે 7 મે 2018ના રોજ ઇન્ડીયન ઇન્સ્ટીટયુટ ઓફ ટેકનોલોજી, ગાંધીનગર સાથે એક સમજુતી કરારો અંગે સંમતિ સાધી છે. આ સમજુતી કરારો ભારતીય નૌકાદળના કર્મચારીઓને ખ્યાતનામ સંસ્થામાં વિવિધ પીએચડી અને એમ ટેકના અભ્યાસક્રમોમાં ભાગ લેવાની અને સાથે જ શિક્ષણના ક્ષેત્રમાં સહયોગ, સંશોધન અને વિકાસમાં પારસ્પરિક હિતના ક્ષેત્રો તેમજ સંયુક્ત સંશોધન અને ઇન્ટર્નશિપ પ્રોજેક્ટ્સને પ્રોત્સાહન આપવાની તક પૂરી પાડશે. બંને સંસ્થાઓ વચ્ચે નક્કી કરવામાં આવેલ સામાન્ય અભ્યાસના ક્ષેત્રોમાં મીકેનીકલ એન્જીનીયરીંગ, ઈલેક્ટ્રીકલ એન્જીનીયરીંગ, કમ્પ્યુટર સાયન્સ એન્ડ આઈટી, એવિએશન એન્જીનીયરીંગ અને સિવિલ એન્જીનીયરીંગનો સમાવેશ થાય છે. આ ઉપરાંત આ સમજુતી કરારો અંતર્ગત આઇઆઇટી ના અધ્યાપકો અને વિદ્યાર્થીઓની ભારતીય નૌકાદળની કચેરીઓની મુલાકાતનો પણ સમાવેશ થાય છે જેથી કરીને તેઓ સશસ્ત્ર દળો અંગે વધુ જાગૃતિ કેળવી શકે તેમજ સંયુક્ત પ્રોજેક્ટ્સની શરૂઆત કરી તેને હાથ ધરી શકે. એવી આશા રાખવામાં આવે છે કે બંને સંસ્થાઓ વચ્ચે શૈક્ષણિક અને સંશોધન સુવિધાઓની વહેંચણીની જોગવાઈથી પારસ્પરિક સહયોગમાં એકસુત્રતા લાવવાના પ્રયાસોમાં મદદ મળશે. આ સમજુતી કરાર ઉપર કમાન્ડર ઇન્દ્રજીત દાસગુપ્તા, કમાન્ડીંગ ઓફિસર, આઈએનએસ વાલસુરા અને પ્રોફેસર સુધીર કે. જૈન, ડાયરેક્ટર, આઈઆઈટી  દ્વારા હસ્તાક્ષર કરવામાં આવ્યા હતા.
(Visitor Counter : 125
પ્રધાનમંત્રીનું કાર્યાલય
પ્રધાનમંત્રીએ સરકાર હેઠળની વિકાસ યાત્રા દર્શાવતી વેબસાઇટની લિંક શેર કરી
પ્રધાનમંત્રીએ છેલ્લા 9 વર્ષમાં સરકાર હેઠળની વિકાસ યાત્રા દર્શાવતી વેબસાઇટની લિંક શેર કરી છે. શ્રી મોદીએ દરેકને વેબસાઇટની મુલાકાત લેવા અને વિવિધ સરકારી યોજનાઓનો લોકોને કેવી રીતે લાભ મળ્યો છે તે જોવા આમંત્રણ આપ્યું છે.
પ્રધાનમંત્રીએ ટ્વીટ કર્યું:
"રાષ્ટ્રના વિકાસ માટે અતૂટ સમર્પણના 9 વર્ષ.
હું દરેકને અમારી વિકાસ યાત્રાની ઝલક મેળવવા આ સાઇટ nm-4.com/9yrsofseva ની મુલાકાત લેવા આમંત્રણ આપું છું. તે વિવિધ સરકારી યોજનાઓથી લોકોને કેવી રીતે લાભ મળ્યો છે તે પ્રકાશિત કરવાની તક પણ આપે છે. #9YearsOfSeva "
9 years of unwavering dedication to the nation’s growth.
— Narendra Modi  May 30, 2023
I invite everyone to visit this site https://t.co/jWxyZLPPcU to get a glimpse of our development journey. It also gives an opportunity to highlight how people have benefited from various Government schemes. #9YearsOfSeva
YP/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
પ્રધાનમંત્રીનું કાર્યાલય
પ્રધાનમંત્રીએ જોર્ડનની સ્થાપનાની 100મી વર્ષગાંઠના પ્રસંગે મહામહિમ કિંગ અબ્દુલ્લા II અને હેશમાઇટ કિંગડમ ઓફ જોર્ડનના લોકોને અભિનંદન પાઠવ્યા
પ્રધાનમંત્રી શ્રી નરેન્દ્ર મોદીએ જોર્ડન દેશની સ્થાપનાની 100મી વર્ષગાંઠના પ્રસંગ નિમિત્તે મહામહિમ કિંગ અબ્દુલ્લા II અને હેશમાઇટ કિંગડમ ઓફ જોર્ડનના લોકોને વીડિયો કોન્ફરન્સના માધ્યમથી અભિનંદન પાઠવ્યા હતા.
પોતાના વીડિયો સંદેશમાં, પ્રધાનમંત્રીએ મહામહિમ કિંગ અબ્દુલ્લા II અને જોર્ડનના લોકોને અંતઃકરણપૂર્વક અભિનંદન અને ઉષ્માપૂર્ણ શુભેચ્છાઓ પાઠવી હતી. પ્રધાનમંત્રી મોદીએ મહામહિમના દીર્ઘદૃષ્ટિપૂર્ણ નેતૃત્ત્વની પ્રસંશા કરતા કહ્યું હતું કે, તેમના નેતૃત્ત્વમાં જોર્ડને દીર્ઘકાલિન અને સહિયારો વિકાસ કર્યો છે અને આર્થિક તેમજ સામાજિક-સાંસ્કૃતિક ક્ષેત્રોમાં નોંધનીય વિકાસ કર્યો છે. પશ્ચિમ એશિયામાં શાંતિને પ્રોત્સાહન આપવા માટે મહામહિમ કિંગ અબ્દુલ્લા- IIએ નિભાવેલી નોંધનીય ભૂમિકા પર પ્રકાશ પાડતા પ્રધાનમંત્રીએ ટાંક્યું હતું કે, જોર્ડન આજે સમગ્ર દુનિયામાં મહત્વપૂર્ણ પ્રદેશમાં આધુનિકીકરણના વૈશ્વિક પ્રતિક અને શક્તિશાળી અવાજ તરીકે ઉભરી આવ્યું છે.
ભારત અને જોર્ડન વચ્ચેના ઘનિષ્ઠ સંબંધોની નોંધ લેતા પ્રધાનમંત્રીએ 2018માં મહામહિમ કિંગ અબ્દુલ્લા-II એ લીધેલી ઐતિહાસિક મુલાકાતને ઉત્સાહભેર યાદ કરી હતી જેમાં મહામહિમે સહિષ્ણુતા, એકતા અને માનવજાતના સન્માન પ્રત્યે આદરના 2004ના અમ્માન સંદેશનો પુનરુચ્ચાર કર્યો હતો.
પ્રધાનમંત્રીએ નોંધ્યું હતું કે, ભારત અને જોર્ડન એ માન્યતા પર એકજૂથ છે કે, શાંતિ અને સમૃદ્ધિ માટે આધુનિકીકરણ અને શાંતિપૂર્ણ સહઅસ્તિત્વ જરૂરી છે. તેમણે ભારપૂર્વક કહ્યું હતુ કે, બંને પક્ષો સમગ્ર માનવજાતના ઉજ્જવળ ભવિષ્ય માટે તેમના સંયુક્ત પ્રયાસોમાં હંમેશા ખભાથી ખભો મિલાવીને આગળ વધવાનું ચાલુ રાખશે.
SD/GP/JD
(
યુવા બાબતો અને રમત મંત્રાલય
કોમનવેલ્થ ગેમ્સ 2022માં વેઈટલિફ્ટિંગમાં અચિંતા શિયુલીએ ભારત માટે ત્રીજો ગોલ્ડ મેડલ જીત્યો
મુખ્ય હાઇલાઇટ:
પ્રમુખ શ્રીમતી. દ્રૌપદી મુર્મુ અને પ્રધાનમંત્રી શ્રી નરેન્દ્ર મોદીએ અચિંતા શિયુલીને તેમના અસાધારણ પ્રદર્શન માટે અભિનંદન પાઠવ્યા.
અચિંતાને ભારતનું નામ રોશન કરવા બદલ અને મેડલ જીતીને ગેમ્સ રેકોર્ડ બનાવવા બદલ અભિનંદનઃ શ્રી અનુરાગ ઠાકુર
વેઇટલિફ્ટર અચિંતા શિયુલીએ રવિવારે રાત્રે ચાલી રહેલી કોમનવેલ્થ ગેમ્સ 2022માં પુરુષોની 73 કિગ્રાની ફાઇનલમાં ગોલ્ડ મેડલ જીત્યો હતો. અચિંતાએ ગેમ્સમાં કુલ 313 કિગ્રા  વજન ઉપાડ્યું હતું. આ સ્પર્ધામાં ભારતનો છઠ્ઠો અને ત્રીજો ગોલ્ડ મેડલ છે. રાષ્ટ્રપતિ શ્રીમતી દ્રૌપદી મુર્મુ, પ્રધાનમંત્રી શ્રી નરેન્દ્ર મોદી, કેન્દ્રીય રમતગમત મંત્રી શ્રી અનુરાગ ઠાકુર અને દેશના ખૂણેખૂણેમાંના ભારતીયોએ અચિંતાને તેના પ્રદર્શન માટે અભિનંદન પાઠવ્યા હતા.
રાષ્ટ્રપતિ શ્રીમતી. દ્રૌપદી મુર્મુએ અચિંતા શિયુલીને ગોલ્ડ મેડલ જીતવા બદલ અભિનંદન પાઠવ્યા હતા. રાષ્ટ્રપતિએ ટ્વીટ કર્યું, “અચિંતા શિયુલીએ કોમનવેલ્થ ગેમ્સમાં ગોલ્ડ જીતીને અને ત્રિરંગો ઊંચો કરીને ભારતને ગૌરવ અપાવ્યું છે. તમે તરત જ એક પ્રયાસમાં નિષ્ફળતા પર કાબુ મેળવ્યો અને લાઇનઅપમાં ટોચનું સ્થાન મેળવ્યું. તમે ચેમ્પિયન છો જેણે ઇતિહાસ રચ્યો છે. હાર્દિક અભિનંદન!"
પ્રધાનમંત્રી શ્રી નરેન્દ્ર મોદીએ અચિંતા શિયુલીને ગોલ્ડ મેડલ જીતવા બદલ અભિનંદન પાઠવ્યા છે. પીએમએ ટ્વીટ કર્યું, “પ્રતિભાશાળી અચિંતા શિયુલીએ કોમનવેલ્થ ગેમ્સમાં ગોલ્ડ મેડલ જીત્યો છે તેનો આનંદ છે. તેઓ તેમના શાંત સ્વભાવ અને મક્કમતા માટે જાણીતા છે અને તેમણે આ વિશેષ સિદ્ધિ માટે ખૂબ જ મહેનત કરી છે. તેમને ભવિષ્યના પ્રયાસો માટે મારી શુભેચ્છાઓ. ”
પીએમએ વીડિયો ક્લિપ પણ શેર કરી છે. પીએમએ ટ્વીટ કર્યું, “આપણી ટુકડી કોમનવેલ્થ ગેમ્સ માટે રવાના થાય તે પહેલા, મેં અચિંતા શિયુલી સાથે વાતચીત કરી હતી. અમે તેને તેની માતા અને ભાઈ તરફથી મળેલા સમર્થનની ચર્ચા કરી હતી. હું એ પણ આશા રાખું છું કે તેને હવે જ્યારે મેડલ જીત્યો હોય તેવામાં ફિલ્મ જોવાનો સમય મળે.”
રમતગમત મંત્રી શ્રી અનુરાગ સિંહ ઠાકુરે અચિંતા શિયુલીને ગોલ્ડ મેડલ જીતવા બદલ અભિનંદન પાઠવ્યા છે. શ્રી ઠાકુરે ટ્વીટ કર્યું, “અચિંતા શિયુલી કે જેઓ તેમના પ્રશિક્ષણ આધાર NSNIS પટિયાલામાં શ્રી શાંત તરીકે ઓળખાય છે, તેમણે CWG2022માં ભારત માટે ત્રીજો ગોલ્ડ જીત્યો છે. અચિંતાને ભારતનું નામ રોશન કરવા અને મેડલ જીતીને ગેમ્સ રેકોર્ડ બનાવવા બદલ અભિનંદન. કુલ 313 કિલોની લિફ્ટ પ્રશંસનીય છે!! #Cheer4India.”
અચિંતા શિયુલીની સિદ્ધિઓ માટે અહીં ક્લિક કરો
SD/GP/NP
(Visitor Counter : 164
સંચાર અને સુચના પ્રૌદ્યોગિકી મંત્રાલય
ભારતે GSMA ગવર્નમેન્ટ લીડરશિપ એવોર્ડ 2023 જીત્યો
ભારતીય ટેલિકોમ ક્ષેત્ર સનરાઈઝ ક્ષેત્ર તરીકે ઉભરી આવ્યું છે અને સમગ્ર વિશ્વએ આ ઉદયની નોંધ લીધી છેઃ શ્રી અશ્વિની વૈષ્ણવ
પ્રધાનમંત્રી શ્રી નરેન્દ્ર મોદીના દૂરંદેશી નેતૃત્વને વૈશ્વિક ઓળખ મળી છે. GSM એસોસિએશન એ ટેલિકોમ નીતિ અને નિયમનમાં શ્રેષ્ઠ પ્રથાઓ અમલમાં મૂકવા બદલ ભારતને ગવર્નમેન્ટ લીડરશિપ એવોર્ડ 2023 એનાયત કર્યો છે.
એવોર્ડ જીતવાની જાહેરાત કરતા શ્રી અશ્વિની વૈષ્ણવ
ભારતના પુરસ્કાર પ્રાપ્ત કરવાના પ્રસંગે, સંદેશાવ્યવહાર, ઈલેક્ટ્રોનિક્સ અને આઈટી અને રેલ્વે મંત્રી શ્રી અશ્વિની વૈષ્ણવે જણાવ્યું હતું કે “GSMA એવોર્ડ્સ પીએમ શ્રી નરેન્દ્ર મોદીજી દ્વારા કરવામાં આવેલા ટેલિકોમ સુધારાની વૈશ્વિક માન્યતા દર્શાવે છે. આપણે બધાએ સુધારાની અસર જોઈ છે. RoW પરવાનગીઓ જે 230 દિવસ કરતાં વધુ સમય લેતી હતી, હવે 8 દિવસમાં મંજૂરી મળે છે. 85% થી વધુ મોબાઈલ ટાવર ક્લિયરન્સ હવે તાત્કાલિક છે. 387 જિલ્લાઓમાં લગભગ 1 લાખ સાઇટ્સ સાથે, ભારતનું 5G રોલ-આઉટ વિશ્વમાં સૌથી ઝડપી છે. ભારતીય ટેલિકોમ સેક્ટર સનરાઈઝ સેક્ટર તરીકે ઉભરી આવ્યું છે અને સમગ્ર વિશ્વએ આ ઉદયની નોંધ લીધી છે.
GSMA, જે ટેલિકોમ ઇકોસિસ્ટમમાં 750 થી વધુ મોબાઇલ ઓપરેટર્સ અને 400 કંપનીઓનું પ્રતિનિધિત્વ કરે છે, દર વર્ષે એક દેશને ઓળખે છે. 27 ફેબ્રુઆરી, 2023 ના રોજ મોબાઈલ વર્લ્ડ કોંગ્રેસ બાર્સેલોના ખાતે યોજાયેલા સમારોહમાં ભારતને વિજેતા જાહેર કરવામાં આવ્યું હતું.
પીએમ શ્રી નરેન્દ્ર મોદીના 'ડિજિટલ ઈન્ડિયા'ના વિઝનને અનુસરીને, સરકારે સપ્ટેમ્બર 2021માં માળખાકીય અને પ્રક્રિયાગત સુધારા લાવ્યાં. ત્યારપછી, લાયસન્સિંગ સુધારા, PM ગતિ શક્તિ સંચાર પોર્ટલની રચના, રાઈટ ઑફ વે , સ્પેક્ટ્રમ સુધારા, સેટેલાઇટ સુધારા વગેરેને સુવ્યવસ્થિત કરવા જેવી અનેક પહેલો હાથ ધરવામાં આવી..
GSMA દ્વારા પ્રકાશિત ભારત પરની પોલિસી સ્પોટલાઇટ આ સાથે જોડાયેલ છે.
YP/GP/JD
(Visitor Counter : 97